REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/471-21

17. novembar 2021. godine

B e o g r a d

Z A P I S N I K

71. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 16. NOVEMBRA 2021. GODINE

 Sednica je počela u 09.30 časova.

 Sednicom je predsedavala Jelena Žarić Kovačević, predsednik Odbora.

 Sednici su prisustvovali članovi Odbora: Nevena Veinović, Luka Kebara, Dubravka Kralj, Ilija Matejić, Vuk Mirčetić, Uglješa Mrdić, Violeta Ocokoljić, Olja Petrović i Željko Tomić.

Sednici Odbora prisustvovali su Arpad Fremond, zamenik člana Odbora Balinta Pastora, Zoran Tomić, zamenik člana Odbora Olje Petrović, Dijana Radović, zamenik člana Odbora Tome File i Borisav Kovačević, zamenik člana Odbora.

 Sednici nisu prisustvovali članovi Odbora: Marija Jevđić, Milenko Jovanov, Đorđe Todorović i Jovan Palalić, niti njihovi zamenici.

Sednici Odbora prisustvovala je Ana Stanimirov, savetnik u Odeljenju za pravne, kadrovske i opšte poslove u Ministrastvu zaštite životne sredine.

 Na predlog predsednika, Odbor je jednoglasno (12 glasova za) utvrdio sledeći

**D n e v n i r e d:**

-Usvajanje zapisnika 70. sednice Odbora

 1. Razmatranje Predloga zakona o biocidnim proizvodima, koji je podnela Vlada (broj 011-1849/21 od 22. oktobra 2021. godine), u pojedinostima.

Pre prelaska na odlučivanje o tački dnevnog reda, Odbor je jednoglasno (12 glasova za) usvojio zapisnik 70. sednice Odbora.

**Prva tačka dnevnog reda:** Razmatranje Predloga zakona o biocidnim proizvodima, koji je podnela Vlada (broj 011-1849/21 od 22. oktobra 2021. godine), u pojedinostima

Odbor je razmotrio Predlog zakona o biocidnim proizvodima, koji je podnela Vlada u pojedinostima i smatra da je amandman na član 66. Predloga zakona o biocidnim proizvodima, koji je podneo narodni poslanik Gojko Palalić u skladu sa Ustavom i pravnim sistemom Republike Srbije.

Odbor je odluku doneo jednoglasno (13 glasova za).

Za izvestioca Odbora na sednici Narodne skupštine određen je predsednik Odbora.

 Sednica je završena u 09.35 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović Jelena Žarić Kovačević